
LYDIGHED  ER  HIMLENS  FØRSTE  LOV. 

BETINGELSER  FOR  BORGERSKAB  I  GUDS  RIGE. 
Dr.  James  E.   Talmage  af  de  Tolvs  Raad. 


Vi  tror,  at  alle  Mennesker  formedelst  Kristi  Forsoning 
kunne  blive  frelste  ved  at  adlyde  Evangeliets  Love  og  Or- 
dinancer. 

Pavens  bekendte  Ord:  »Orden  er  Himmelens  første  Lov«, 
er  ofte  blevet  misbrugt.  Orden  er  Følgen  af  Lydighed  og 
andre  bestemte  Forlangender;  derfor  kan  den  ikke  være 
Himmelens  første  Lov.  Den  er  Virkningen,  men  ikke  den 
oprindelige  Aarsag.  En  mere  tankefuld  Bedømmelse  leder 
til  den  Slutning,  at  Lydighed  er  Himmelens  basiske  Lov, 
og  at  denne  Lov  er  ligesaa  gyldig  og  ligesaa  virkende  i 
det,  der  henhører  til  Udødelighed. 

Jesus  Kristus,  ved  hvem  Frelsningsplanen  er  gjort  til- 
gængelig for  Menneskeheden,  har  foreskreven  Betingelserne, 
ved  hvilke  den  kan  blive  delagtig  i  dens  Goder,  og  bestemt 
Vilkaarene,  hvorved  enhver  kan  sikre  sig  Borgerskab  i 
Guds   Rige.  Iblandt   disse  Vilkaar  er   Daaben  ved  Neddyp- 

pelse  for  Tilgivelse  af  Synd.  Materialisten,  der  saa  bestemt 
tilbageviser  at  anerkende  eller  kunne  se  noget  som  helst 
paa  den  anden  Side,  vil  maaske  spørge:  Hvorledes  kan 
Vand  rense  fra  Synd?  Svaret  er:  Vand  alene  kan  ikke 
rense  fra  Synd,  men  ikke  deslomindre  er  Lydighed  mod 
Loven  vedrørende  Daab  forlangt  af  Jesus  Kristus,  og  den 
er  et  sandt  Middel  for  at  sikre  sig  Tilgivelse.  Lydighed, 
ikke  Vandet,  er  det  rensende  Middel.  Har  De  aldrig  læst 
om  Naaman,  Kaptainen  i  den  syriske  Hær,  som  søgte 
Hjælp  for  hans  Spedalskhed  hos  Profeten  Elisa ?  Læs  2. 
Kongernes  Bog  5.  Kap.  Profeten  befalede  den  Spedalske  at 
vaske  sig  syv  Gange  i  Jordans  Flod,  og  lovede  ham,  at 
han  derved  skulde  blive  helbredet  for  sin  Sygdom;  men 
den  hovmodige  Syrer  blev  fornærmet  ved  dette  simple 
Forlangende.  Han  havde  forventet  en  ceremoniel  Udfoldelse 
af  et  Mirakel.  Efter  sin  Tjeners  Raad  gik  han  til  Jordanen 
og  dyppede  sig  syv  Gange  i  Floden,  saaledes  som  Pro- 
feten havde  sagt,  og  hans  Kød  kom  igen,  lig  Kødet  paa 
et  lille  Barn,  og  han  var  renset  for  sin  Sygdom.  Vandet  i 
Jordans  Flod  havde  ikke  nogen  speciel  helbredende  Kraft; 
men  det  var  Lydigheden,  der  helbredte  ham  for  hans  Spe- 
dalskhed. 

Hvorledes  gik  det  Enken,  hvis  Sønner  vilde  komme  i 
Trældom,  fordi  hun  ikke  kunde  betale  sin  afdøde  Mands 
Gæld?  Læs  2.  Kongernes  Bog  4:  1 — 7.  Hun  kom  til  Elisa 
i  sin  Sjælekval,  og  Profeten  fortalte  hende,  at  hun  skulde 
tage  den  Krukke  Olie,  hun  havde  i  sit  Hus,  og  hælde  den 
ud  i  saa  mange  Kar,  som  hun  kunde  skaffe.  Hun  gjorde, 
som  den  Guds  Mand  havde  sagt,  og  fik  mange  Kar  fyldt 
med  Olie  fra  den  lille  Krukke,  som  hun  havde.  Hun  for- 
talte Profeten  dette,  og  han  sagde:  Sælg  Olien  og  betal 
Gælden  dermed,  og  du  og  dine  Sønner  kan  leve  af  Resten. 

Lydighed  er  en  Kraftkilde  ligesom  Bønnen.  Da  Jøderne 
forundrede  sig  over  Kristi  Visdom,  fortalte  han  dem  en 
meget    simpel    og   endnu    virksom    Maade,  hvorved    enhver 

for  sig  kunde  erholde  Kundskab  af  stor  Værdi.  Han  sagde 
til  dem:  »Min  Lærdom  er  ikke  min,  men  hans,  som  mig 
udsendte.  Dersom  nogen  vil  gøre  hans  Vilje,  han  skal 
kende,  om  Lærdommen  er  af  Gud,  eller  jeg  taler  af  mig 
selv«.  (Joh.  7:   16,   17.). 

I  Hverdagslivet  adlyder  vi,  uden  at  gøre  Spørgsmaal,  de 
væsentligste  Forlangender  til  Frembringelse  af  de  Resul- 
tater, vi  ønsker.  Elektriciteten  oplyser  vore  Hjem,  driver 
vort  Maskineri,  udsender  vore  Budskaber  o.  s.  v.,  men  kun 
paa  den  Betingelse,  at  vi  til  de  mindste  Enkeltheder  ad- 
lyder de  Love,  ved  hvilke  denne  mystiske  Kraft  iværksæt- 
tes. Vi  kan  foraarsage,  at  Sollyset  uudslettelig  aftegner  det 
smukke  Landskab  eller  vor  Vens  Ansigtstræk,  men  dette 
lader  sig  kun  gøre  ved  at  adlyde  Lysets  Love  og  have 
Kendskab  til  Indstilling  og  Brug  af  det  fotografiske  Kamera; 
og  dersom  vi  adlyder  uden  noget  Forbehold,  vil  Resultatet 
være  sikkert. 

I  den  nuværende  Tid  er  den  uforanderlige  Nødvendighed 
af  Lydighed  som  et  Middel  til  at  erholde  Velsignelser,  bleven 
bekræftet  af  Profeten  Joseph  Smith. 

Følgende  læses  i  Pagtens  Bog  130:  20,  21.  Der  blev  en 
Lov  uigenkaldelig  fastsat  i  Himlen,  før  denne  Jords  Grund- 
vold blev  lagt,  ifølge  hvilken  alle  Velsignelser  er  forjættet. 
Og  naar  vi  erholde  nogen  som  helst  Velsignelse  fra  Gud, 
saa  er  det  ved  Lydighed  til  denne  Lov,  ifølge  hvilken  Vel- 
signelsen blev  forjættet. 

I  det  82:  10  læses:  Jeg  Herren  er  under  Løfte,  dersom 
I  gør,  hvad  jeg  siger;  men  naar  I  ikke  gør  det,  jeg  siger, 
har  I  ingen  Forjættelse. 

Der  er  ingen  usikker  Grundbestanddel  i  Frelsningsplanen, 
langt  mindre  Uoverensstemmelse.  Planen  er  simpel.  Men- 
nesket er  i  en  falden  Tilstand,  omgivet  af  Svagheder  og 
Synd;  men  der  er  tilvejebragt  Midler,  hvorved  det  kan 
hæve  sig,  og  gennem  Dødens  Port  og  Opstandelsen  naa 
Vejen,  der  fører  til   evigt   Fremskridt.  Disse  Midler  er  alle 

indbefattet  i  Adlydelsen  af  Evangeliets  Love  og  Ordinan- 
eer.  Del  er  kun  ved  at  efterleve  vore  kommunale  og  na- 
tionale Love,  at  vi  har  Ret  til  personlig  Frihed  og  til  en 
Del  af  de  Velsignelser  og  Privilegier,  der  er  beredt  af  Re- 
geringen, under  hvilken  vi  leve.  Skal  Betingelserne  for  Bor- 
gerskab i  Guds  Rige  være  mindre  bestemte  end  i  Nationer, 
regeret  af  Mennesker?  Guddommelig  Autoritet  for  Natura- 
lisering af  Menneskeheden  i  det  evige  Rige  er  given  til 
Jorden  i  denne  Tidsalder.  Jesu  Kristi  Kirke  af  Sidste  Dages 
Hellige  kalder  paa  alle  Folk  uden  Hensyn  til  Race  eller 
Nationalitet  for  at  fatte  Tro  paa  Gud,  omvende  sig  fra  sine 
Synder  og  blive  døbt  med  det  hellige  Præstedømmes  Au- 
toritet og  ved  Haandspaalæggelse  modtage  den  Hellig  Aand. 
I  de  hellige  Skrifter,  som  er  Guds  direkte  Ord  til  Menne- 
skene, er  der  sagt:  Der  er  ingen  anden  Vej  til  Frelse  end 
denne. 


EVANGELIETS  FØRSTE  PRINCIPPER. 

(Fra  »Liahona«  af  H.  J.) 

De  forste  Principper  og  Ordinancer  i  Jesu  Kristi  Evan- 
gelium, som  lært  af  Guds  Son  og  hans  Apostle  i  den  oprinde- 
lige Kirke  og  aabenbaret  paany  i  denne  Uddeling,  er:  —  Tro 
paa  Gud,  Omvendelse,  Daab  ved  Nedsænkning  i  Vand  til  Syn- 
dernes Forladelse  og  Haandspaalæggelse  for  den  Helligaands 
Gave.  Disse  Principper  er  af  guddommelig  Oprindelse  og  kan 
ikke  forandres  uden  at  mishage  Gud  og  derved  forspilde  de 
Velsignelser,  der  er  knyttet  til  Adlydelsen  af  dem.  For  at  er- 
holde disse  Velsignelser,  er  det  nødvendigt  i  vore  Dage  saavel 
som  i  forrige  Tider  at  have  sit  Medlemsskab  i  Jesu  Kristi 
Kirke,  uden  dette  kan  ingen  erholde  en  evig  Frelse  i  Guds 
Rige. 

De  første  Principper  og  Ordinancer,  som  er  nævnt  her,  hen- 
fører til  alle  Folk  i  Verdens  forskellige  Tidsaldre,  og  de  var 

saa  tydelig  fremsat  paa  Pinsefestens  Dag  af  Apostelen  Peter, 
da  han  blev  spurgt  om  Betingelsen  for  Frelse,  hvortil  han 
med  Myndighed  svarede:  »Omvender  eder  og  hver  af  eder 
lader  sig  dobe  i  Jesu  Kristi  Navn  til  eders  Synders  Forladelse, 
og  I  skulle  faa  den  Helligaands  Gave.  Thi  for  eder  er  For- 
jættelsen, og  for  eders  Børn,  og  for  alle  dem,  som  er  langt 
borte,  saa  mange  som  Herren  vor  Gud  vil  kalde.«  (Ap.  G.  2: 
38,39).  Ligesom  dette  var  den  guddommelige  Formular  i  den 
oprindelige  Kirke,  grundlagt  af  Guds  Son  for  Igenfødelse  og 
Borgerskab  i  Guds  Rige;  saaledes  er  det  ogsaa  i  denne  Ud- 
deling. Jesu  Kristi  Kirke  af  Sidste  Dages  Hellige,  hvilken  blev 
organiseret  under  Guds  Autoritet,  lærer  den  samme  gud- 
dommelige Lov  om  Tilgivelse  og  lover  de  samme  Velsignelser 
til  alle,  der  adlyder. 

Tro  er  bleven  defineret  som  »det  første  Princip  i  aaben- 
baret  Religion  og  Grundvolden  til  al  Retfærdighed«.  Uden  Tro 
kan  vi  ikke  nærme  os  Gud.  I  Sammenligning  med  dens 
uendelige  Muligheder  er  det  i  første  Instans  Troen,  der  leder 
til  Modtagelse  af  Evangeliet.  Eftersom  aandeligt  Fremskridt 
beror  paa  vor  Tro,  skal  vi  bestræbe  os  for  at  forstaa  dens 
sande  Natur,  saa  vi  kan  være  i  Stand  til  at  gavne  os  selv  ved 
dens  vidunderlige  Kraft,  naar  Anledning  gives. 

Omvendelse  er  et  Princip,  som  vi  stedse  behover  at  gore 
Brug  af.  Aarsagen  til,  al  nogle  ikke  gor  Fremgang  i  Kundskab 
om  Gud  og  hans  Retfærdighed,  er,  at  de  taber  af  Syne  dette 
vigtige  Princip.  Da  Apostelen  Johannes  talte  om  den  herlige 
Forsikring,  at  de  Hellige  med  Tiden  skulde  blive  Gud  lig, 
sagde  han:  »Og  hver,  som  haver  dette  Haab  til  ham,  renser 
sig  selv,  ligesom  han  er  ren.«  Dersom  vi  bestrøber  os  for  at 
omvende  os,  vil  vi  blive  mere  antaget  af  Herren,  og  eftersom 
vi  mere  og  mere  renser  os  selv,  vil  vi  være  i  Stand  til  at  mod- 
tage hans  Aand  i  en  større  Maalestok. 

Daaben  er  Optagelses-Ordinancen  i  Jesu  Kristi  Kirke  og 
er  den  eneste  Dor,  ad  hvilken  det  er  mulig  at  komme  ind.  Der- 
som vi  drager  os  nær  til  Gud  gennem  Tro  og  omvender  os  fra 

vore  Synder,  fordi  de  er  imod  hans  Love,  hvem  vi  ønsker  at 
ære  og  adlyde,  er  dette  haade  godt  og  nødvendigt  og  i  Sand- 
hed antageligt  af  Herren;  men  det  er  ikke  tilstrækkeligt  til 
at  sikre  os  Tilgivelse  for  vore  Synder.  Vi  maa  fødes  igen  — 
efter  den  af  Gud  anviste  Maade,  —  »af  Vand  og  af  Aand«. 
De  sekteriske  Kirker  lærer,  at  Daab  er  ikke  nødvendig  til 
Frelse;  men  de  lovede  Velsignelser  folger  ikke,  naar  Guds  Lov 
tilsidesættes.  Vi  kan  ikke  blive  født  af  Aand,  uden  at  vi  først 
maa  fødes  af  Vand.  Dette  er  en  naturlig  Orden,  det  er  den 
guddommelige  Formular  for  Genfodelse.  Vi  kan  ikke  blive 
fodt  af  Aand,  medens  vi  endnu  er  i  vore  Synder,  og  Daab  ved 
Nedsænkning  i  Vand  er  den  guddommelig  anviste  Maade,  ved 
hvilken  vore  Synder  er  tilgivne.  Der  er  i  Sandhed  et  smukt 
Symbol  i  Daabsordinancen,  om  hvilket  Apostelen  Paulus  ud- 
taler sig  i  følgende  Ord:  »Vi  er  altsaa  begravne  med  ham  ved 
Daaben  til  Doden,  paa  det,  at  ligesom  Kristus  er  oprejst  fra 
de  døde  ved  Faderens  Herlighed,  saa  skulle  og  vi  vandre  i  et 
nyt  Levnet.«  (Rom  6:  4.)  Her  er  i  Sandhed  et  smukt  Ideal  sat 
frem  for  de  Hellige  at  bestræbe  sig  for  at  virkeliggøre  i  deres 
Liv. 

Den  Helligaand  modtages  ved  Haandspaalæggelse  af  dem, 
der  er  given  Autoritet  til  at  handle  i  denne  Ordinance.  Kun 
den  sande  Kirke  er  i  Besiddelse  af  den  Helligaands  Gaver, 
som  er  de  herlige  Kendetegn  paa  denne  Kirke,  og  som  er  Aar- 
sag  til  dens  Enhed  og  Magt.  I  Besiddelse  af  disse  guddomme- 
lige Vidnesbyrd  kan  Kristi  Kirke  ikke  blive  overvunden  eller 
ledet  ind  i  Mørke  og  Vildfarelser.  Igennem  disse  hoje  Be- 
gavelser er  saavel  Medlemmer  som  Embedsmændene  i  Kristi 
sande  Kirke  i  umiddelbar  Forbindelse  med  og  har  en  uaf- 
brudt Adgang  til  de  himmelske  Skatte,  af  hvilke  de,  for- 
medelst deres  Ydmyghed  og  Trofasthed,  har  Ret  til  at  nyde  i 
Overensstemmelse  med  deres  Behov  af  Lys  og  Styrke  for  at 
kunne  mode  ethvert  Forhold,  der  maatte  forekomme.  Efter  at 
have  modtaget  den  Helligaands  Gaver,  da  maa  dens  Kom- 
pagniskab blive  plejet  og  kultiveret.  Maaden,  hvorved  dette 


kan  gores,  er  at  soge  efter  og  folge  dens  Paavirkninger.  Af- 
sondret fra  denne  Guddoms  Aands  Ledelse  kan  vi  ikke  haabe 
at  komme  i  Jesu  Kristi  Nærværelse  for  evigt,  hvilket  skulde 
blive  eftertragtet  af  enhver  Sidste  Dages  Hellig. 

Jesu  Kristi  Kirke  af  Sidste  Dages  Helliges  Missionærer  er 
flittige  i  at  undervise  Verden  om  dens  Principper  og  Ordi- 
nancer.  At  modtage  og  adlyde  dem  er,  som  allerede  sagt,  nød- 
vendigt for  at  erholde  Medlemsskab  i  Jesu  Kristi  sande  Kirke, 
ved  at  undlade  dette,  kan  ingen  nyde  en  Fylde  af  de  Gaver  og 
Velsignelser,  som  Evangeliet  indeholder.  En  sand  Kundskab 
om  Evangeliets  Principper  og  Ordinancer  er  bleven  gengivet 
til  Jorden  i  disse  de  sidste  Dage,  ved  himmelske  Væseners 
Betjening,  saaledes  som  forudsagt  i  Skrifterne  (Aab.  14:  6,  7), 
og  alle  Folk  indbydes  til  at  give  Agt  paa  dette  himmelske 
Budskab. 


DØDEN   OG  OPSTANDELSEN. 

(Af  Præsident  Joseph  F.  Smith  fra  »Gospel  Doctrine«.) 

Enhver  Mand,  som  er  fodl  paa  Jorden,  vil  do.  Det  er  lige- 
meget,  hvem  han  er,  eller  hvor  han  er,  enten  han  er  fodt 
blandt  de  rige  og  de  ædle  eller  blandt  de  ringe  og  uanseelige 
i  Verden,  hans  Dage  er  talte  hos  Herren,  og  i  sin  Tid  vil  han 
naa  Enden.  Vi  bor  tænke  paa  dette;  dog  skal  vi  ikke  tamke, 
at  vi  skal  gaa  med  et  tungt  Hjerte  eller  et  nedslaaet  Ansigts- 
udtryk, ikke  paa  nogen  Maade.  Jeg  er  glad,  at  jeg  véd,  at  jeg 
er  fodt  for  at  leve,  at  dø  og  at  leve  igen.  Jeg  takker  Gud  for 
denne  Forstaaelse,  den  giver  mig  en  Glæde  og  Fred,  som  Ver- 
den ikke  kan  give,  og  som  Verden  ikke  kan  borttage.  Gud  har 
aabenbaret  dette  til  mig  i  Jesu  Kristi  Evangelium,  og  jeg  véd, 
at  det  er  sandt.  Jeg  har  derfor  ikke  noget  at  være  bedrovet 
for,  ikke  noget  at  sørge  over,  alt,  jeg  har  at  gore  i  Verden,  er 
at  holde  mig  oppe  og  nyde  Glæde  og  Fred,  Haab  og  Trøst  i 
det  nuva^rende  Liv  og  nyde  et  herligt  Haab  om  Frelse  og  Op- 
højelse i  Guds  Nærværelse  i  den  Verden,  der  kommer. 

Jeg  har  ingen  Aarsag  til  at  sorge,  end  ikke  over  Doden.  Jeg 
indrømmer,  at  jeg  er  svag  nok  til  at  græde  over  mine  Slægt- 
ninge og  Venners  dødelige  Bortgang;  jeg  udgyder  ofte  Taarer, 
naar  jeg  ser  andres  Sorg.  Jeg  foler  altid  Sympati  i  mit  Hjerte 
for  Menneskenes  Børn.  Jeg  kan  græde  med  dem,  naar  de  græ- 
der, jeg  kan  glædes  med  dem,  naar  de  glæder  sig;  men  jeg 
har  ingen  Aarsag  til  at  va^re  bedrovet  over,  at  Døden  kom  ind 
i  Verden;  jeg  mener  hermed  den  timelige  Død.  Al  Frygt  for 
denne  Dod  er  borttaget  fra  de  Sidste  Dages  Hellige,  de  har 
ingen  Frygt  for  den  timelige  Dod,  fordi  de  véd,  at  Døden  kom- 
mer til  dem  formedelst  Adams  Overtrædelse,  og  at  Liv  skal 
komme  til  de  retfærdige  ved  Jesus  Kristus,  og  endskønt  de  dø, 
skal  de  leve  igen.  Formedelst  denne  Kundskab  nyder  de  en 
Glæde  endog  i  Døden;  thi  de  véd,  at  de  skal  opstaa  og  igen 
mødes  hinsides  Graven.  De  véd,  at  Aanden  dør  ikke,  at  den 
ikke  undergaar  nogen  Forandring  undtagen  den  fra  Inde- 
spærring i  det  dødelige  Legeme  til  Frihed  og  til  den  Sphære, 
hvor  den  befandt  sig,  før  den  kom  til  denne  Jord. 

I  Begyndelsen  var  vi  hos  Faderen  og  Sønnen  som  Guds  Søn- 
ner og  Dotre,  og  i  den  forud  bestemte  Tid  kom  vi  til  denne 
Jord  for  at  paatage  os  Legemer,  for  at  blive  dannet  i  Jesu 
Kristi  Lignelse  og  blive  ham  lig,  at  faa  et  Legeme  og  gennem- 
gaa  Døden,  ligesom  han  gennemgik  Doden,  at  vi  kan  op- 
staa fra  Doden,  ligesom  han  opstod  fra  Doden.  Ligesom  han 
var  den  første  Frugt  af  Opstandelsen,  saaledes  skal  vi  blive 
den  anden  Frugt  af  Opstandelsen,  thi  ligesom  han  opstod, 
skal  vi  opstaa.  Hvad  er  der  da  at  være  bedrovet  for?  Hvad  er 
der,  som  kan  gøre  os  sorgfulde  og  tungsindede?  Intet!  Vi  skal 
ikke  være  sorgmodige  ved  Tanken  om,  at  vi  skal  leve  for  evig. 
Er  det  en  Aarsag  til  Sorg  at  vide,  at  vi  skal  opstaa  fra  Doden 
og  tage  det  samme  Legeme  i  Besiddelse,  som  vi  havde  her  i 
Dødeligheden?  Er  det  en  x\arsag  til  Sorg,  fordi  det  store  og 
herlige  Evangelium,  »Sandheden«,  er  aabenbaret  til  os  i  denne 
Uddeling?  Der  kan  sikkert  ikke  være  Anledning  til  Sorg  ved 
at  tænke  herpaa.  Der  kan  kun  være  Glæde  forbunden  med 
denne  Kundskab,  den  Glæde,  vi  føler  ved  at  komme  i  Selskab 


med  vore  Hustruer,  vore  Børn,  med  Fædre,  Mødre,  Brødre  og 
Søstre.  Alle  disse  frydefulde  Tanker  fremkommer  i  vore  Sjæle 
ved  Tanken  om  Død  og  Opstandelse.  Hvorfor  skal  vi  være 
bedrøvede  eller  sørgmodige ?  Tværtimod  bør  det  være  Aarsag 
til  usigelig  Glæde  og  Lyksalighed. 


JESU  KRISTI  KIRKES  FREMGANG 

Siden  Kirkens  Organisation  med  seks  Medlemmer,  den 
sjette  April  1830,  har  der  ikke  været  een  Dag,  at  Kirken 
ikke  har  haft  Fremgang,  endskønt  hele  Verden  har  været 
imod  den.  Ligesom  i  Apostlenes  Dage  fordum,  har  næsten 
alle  Mennesker  raset  imod  den.  Ivrige  Modstandere  har 
anvendt  og  anvender  endnu  al  deres  Styrke  og  Energi, 
samt  Usandhed  for  at  omstøde  den,  eller  idet  mindste  for- 
hindre dens  Fremgang.  Ikke  destomindre  vokser,  trives  og 
breder  Kirken  sig  overalt  paa  Jorden.  Stave  er  nu  organi- 
seret i  flere  af  de  vestlige  Stater,  hvoriblandt  Californien, 
ja  endog  i  Kanada,  hvor  ogsaa  det  første  Tempel,  uden- 
for De  Forenede  Stater  er  bygget.  Desuden  er  der  nu  opført 
lire  Templer  i  Utah,  et  i  Arizona  og  et  paa  Hawaii  Øerne. 
Tiden  vil  rimeligvis  ikke  være  langt  borte,  da  der  vil  blive 
opført  Templer  i  andre  Lande,  for  at  imødekomme  Folkets 
Trang  til  at  udføre  det  Arbejde,  som  Herren  fordrer  af  dem 
for  Forløsning  og  Frelse  af  deres  Afdøde.  Missioner  er  or- 
ganiseret i  alle  Verdensdele  og  fra  Zion  er  der  altid  mellem 
2000  og  2500  Missionærer,  som  virker  i  disse  Missioner. 
Siden  Kirkens  Genoprettelse  i  1830  og  indtil  1926  har  der 
været  udsendt  mellem  35.000  og  40.000  Missionærer.  Af- 
døde Præsident  Joseph  F.  Smith  siger  i  en  af  sine  Taler, 
at  Verdens  Modstand  for  at  forhindre  Kirkens  Fremgang, 
har  kun  fremskyndet  dens  Opbyggelse  og  Udbredelse  paa 
Jorden,  medens  den  mest  virkningsfulde  Modstand  eller 
Hindring,  som  Jesu  Kristi  Kirke  af  Sidste  Dages  Hellige 
har  haft,  har  været   formedelst  Ligegyldighed,    Mangel  paa 

Forsland   og  Tro  hos  dens   Medlemmer,    hvilkel    maa    siges 
at  være  en   uomstødelig  Sandhed. 

Kirken  vil  hurtigere  vokse  og  udbredes,  eftersom  Med- 
lemmerne tiltager  i  Kundskab  om  Evangeliet  og  bliver  mere 
bekendt  med  Herrens  Ord  og  efterlever  det  uden  Vaklen, 
og  er  beredvillig  til  al  opofre  sig  selv,  og  alt  det  de  ejer, 
ja  selv  deres  Liv  for  Guds  Riges  Opbyggelse  paa  Jorden; 
men  mange  tragte  mere  efter  jordiske  Ting  end  efter  det, 
der  hører  Herren  til.  De  synes  de  maa  først  tage  Vare  paa 
de  timelige  Krav  og  siden  efter  tjene  Herren.  Jesus  sagde: 
»Søger  først  Guds  Rige  og  Retfærdighed,  saa  skulle  og  alle 
disse  Ting  tillægges  eder.«  Lad  dette  være  en  Vejleder  for 
os  i  kommende  Dage.  Dersom  det  evige  Livs  Velsignelser 
har  nogen  Værdi  for  os,  da  skulde  vi  ikke  lade  verdslige 
Interesser  drage  vore  Hjerter  og  vor  Hengivenhed  bort  fra 
de  Ting,  sammenlignet  med  de  Velsignelser,  der  tilhører 
Evigheden?  Denne  Verdens  Rigdom  og  Glæde  kan  kun 
nydes  en  kort  Tid  og  er  underordnet  i  Sammenligning 
med  det,  der  henhører  til  vor  Sjæls  Frelse.  C. 


DEN  DANSKE  MISSION. 

FORFLYTTELSE 

Ældste   Peter  L.  Gregersen,    som   i  ea.  tre  Maaneder   har 

arbejdet    i    Københavns    Distrikt,    er    forflyttet    til    Aarhus 

Distrikt.  Joseph  L.  Petersen, 

Missionspræsident. 


DEN   NORSKE  MISJON. 

Salt  Lake  City,  Utah,  23.  april  1927. 
President  Martin  Christophersen, 

Den  Norske  Misjon. 
Kjære  broder  Christophersen: 

Vi  vil  hermed  hæderlig  avløse  Dem  som  president  over 
Den  Norske  Misjon,  hvilken  avløsning  finder  sted,  saasnart 
De  har  overgit  misjonens  affærer  til  Deres  efterfølger. 

Det  faktum,  at  De  er  fremskreden  i  Alder  og  er  foruten 
Deres  hustrus  og  families  selskap,  og  at  De  har  utført  ad- 
skillige misjoner,  og  Deres  helbred  ikke  har  været  den 
bedste,  tilskynder  os  at  ta  dette  skridt  for  nærværende. 

Vi  har  besluttet  at  vælge  ældste  Lorenzo  W.  Anderson, 
som  nu  arbeider  under  Deres  ledelse,  til  at  virke  som  pre- 
sident  over  Den  Norske  Misjon.  Vedlægger  hermed  et  kalds- 
brev, som  De  velvilligst  vil  overrække  ham. 

Idet  vi  saaledes  avløser  Dem,  ser  vi  tilbake  paa  Deres 
arbeid  og  lange  tjeneste  i  missjonsmarken  med  stor  glæde 
og  tilfredsstillelse.  Deres  arbeide  har  vundet  vort  hjertelig- 
ste bifald,  og  vi  gratulerer  Dem  for  det  storartede  arbeide, 
der  har  været  Deres  privilegium  at  utføre,  og  for  den  kjær- 
lighet  og  opofrelse,  der  har  karakteriseret  Deres  misjons- 
tjeneste. 

Det  vil  være  os  en  fornøielse  at  byde  Dem  velkommen 
hjem  igjen,  og  vi  haaper  De  vil  ha  en  god  reise,  og  vende 
tilbake  til   Deres  familie  med  god  helbred. 

Vi  forsikrer  Dem,  at  De  har  vor  kjærlighet  og  tillid,  og 
idet  vi  beder  Herrens  velsignelse  fortsættende  at  være  med 
Dem  og  Deres,  forblir  vi 

Deres  oprigtige  brødre 

Heber  J.   Grant.  A.    W.   Ivins. 

C.    W.  Nibley. 

Det  første  presidenlskap. 


FORNUFTMÆSSIG  TEOLOGI. 
Af  Dr.  John  A.  Widtsoe  af  de  Tolvs  Raad. 

(Fortsat  fra  Side  189.) 
HVORFOR  ER  KIRKEN  NØDVENDIG? 
De,  der  tror  paa  og  efterkommer  den  »store  Plan«,  udgør 
det  Samfund,  der  benævnes  Kirken.  For  manges  Vedkom- 
mende, der  kun  har  givet  denne  Sag  en  flygtig  Tanke,  er  det 
vanskeligt  at  indse,  hvorfor  en  Kirke  overhovedet  skulde  være 
nødvendig. 

Mennesket  paa  Jorden  modtager1  Hjælp  frn  Gud.  Hvad  Sa- 
liggorclsens  Plan  angaar,  var  det  ikke  Hensigten,  at  Menne- 
sket, endskont  det  var  Glemsomheden  underkastet,  skulde 
vandre  hjælpelos  og  alene  omkring  paa  Jorden.  Nej,  Hensig- 
ten var  derimod,  som  Nødvendigheden  fordrede,  at  Mennesket, 
under  højere  og  mere  intelligente  Væseners  aarvagne  Opsyn, 
skulde  vinde  den  fornødne  Erfaring  ved  at  komme  i  umiddel- 
bar Berøring  med  Jorden  og  jordiske  Kræfter  og  saa  at  sige 
kappes  med  disse  om  Tilværelsen,  medens  intelligent  Hjælp 
erholdes,  dersom  Mennesket,  formedelst  sin  Handlefrihed,  for- 
langte det.  I  en  intelligent  Verden  kunde  der  næppe  gøres 
anderledes.  Uden  Hjælp  fra  en  Intelligens,  højere  end  Men- 
neskets, vilde  Jordelivet  faktisk  blive  kaotisk  i  Stedet  for  or- 
densmæssig. Den  »store  Plan«  har  Intelligens  som  Grundlag 
med  en  intelligent  Gud  som  dens  Arkitekt;  og  Hensigten  med 
samme  er  at  opnaa  endnu  storre  Intelligens. 

Mange  har  forsøgt  at  forklare  Maaden,  hvorpaa  Mennesket 
kan  komme  i  Forbindelse  med  Gud;  men  nogle  Mennesker  er 
uimodtagelige  for  guddommelige  Budskaber  og  staar  i  Trang 
til  jordisk  Hjælp,  dersom  de  skal  forstaa  Guds  Vilje.  Kirken, 
det  Samfund  af  Personer,  besjælede  af  den  samme  Tro  og  det 
samme  Ønske,  er  den  Organisation,  som  Gud  befatter  sig  med 
paa  Jorden,  og  gennem  hvilken  han  sender  Menneskenes  Børn 
Hjælp  fra  oven.  Gennem  Kirken  aabenbares  Guds  Vilje,  især 
med  Hensyn  til  selve  Kirksamfundet. 

Det  er  indlysende,  at  Myndigheden  til  at  handle  i  Guds 
Sted  maa  findes  paa  Jorden,  eftersom  Gud  har  forlenet  Men- 
neskene med  denne  Autoritet.  Kirken  er  i  Besiddelse  af  denne 
Myndighed  til  Gavn  for  Mennesket.  Desforuden  er  det  en  al- 
mindelig Lov  i  Universet,  at  hvor  intelligente  Væsener  virker 
tilsammen  i  en  Organisation,  ligesom  et  Legeme  saa  at  sige, 
gør  de  hurtigere  Fremgang  baade  som  Individer  og  som  et 
Hele.  Kirken,  som  en  Organisation,  er  den  bestillingsmæssige 
Kilde,  det  officielle  Forbindelsesled  mellem  Mennesket  og 
Gud;  med  andre  Ord:  Kirken  repræsenterer  Gud  paa  Jorden. 


Saliggørelsens  Plan  bestemt  for  alle.  Ved  det  store  Raad  i 
Himlen  blev  der  taget  tilborlig  Hensyn  til  alle  —  ikke  blot 
til  nogle  faa  —  af  de  Aander,  der  var  til  Stede,  og  som  antog 
Saliggørelsens  Plan,  forend  de  paabegyndte  Jordelivets  Van- 
dring. Jorden  og  alt,  der  henhører  til  den,  er  for  alle  og  en- 
hver, ikke  for  blot  én  eller  for  nogle  faa  at  nyde  godt  af.  Dette 
er  dog  ikke  ensbetydende  med,  at  Mennesket  kan  gennemgaa 
Jordelivets  Skole  alene  og  uafhængig  og  efter  eget  Ønske  af- 
sondre sig  fra  sine  Medmennesker,  samt  paa  sin  egen  Maade 
og  sin  egen  Vis  udvikle  den  »store  Plan«. 

Det  var  formedelst  sin  egen  fri  Vilje,  at  Mennesket  kom  til 
at  tælles  blandt  den  store  Skare  Aander,  der  skulde  bebo  Jor- 
den; og  ifolge  sil  eget  Løfte,  given  i  hint  store  Raad,  maa  Men- 
nesket efterleve  visse  bestemte  Regler,  som  Gud  haandhæver. 
Kirken  er  det  Samfund  af  Individer,  der  tilfulde  har  antaget 
»Planen«,  og  som  i  Forening  onsker,  under  Guds  anerkendte 
Myndighed,  at  udarbejde  deres  gensidige  Frelse. 

Hensigten  med  den  »store  Plan«  kan  ikke  fuldstændig  op- 
naas,  forend  alle  har  faaet  Evangeliet  at  hore.  Kirken  som  et 
Samfund  paatager  sig  at  udføre  dette  Hverv.  Det  er  kun,  naar 
Kirken  som  en  Organisation  ikke  findes  paa  Jorden,  at  saa- 
danne  Individer,  der  har  vedligeholdt  Troen,  og  som  °r  nøj- 
agtig bekendt  med  den  »store  Plan«,  kan  siges  at  staa  alene; 
men  selv  under  saadanne  Omstændigheder  er  det  en  ufravige- 
lig Pligt,  der  paahviler  dem,  som  er  i  Besiddelse  af  denne 
Kundskab,  at  de  opofrer  sig  selv  for  at  omvende  andre,  saa  at 
Kirken  kan* blive  organiseret. 

Orden.  Dersom  ethvert  intelligent  Væsen,  der  er  kommen 
til  Verden,  skulde  leve  et  uafhængigt  Liv  og  paa  egen  Haand 
og  efter  eget  Tykke  handle  —  med  Hensyn  til  alt,  hvad  det 
maaske  tror  blot  angaar  sig  selv,  men  som  dog  nødvendigvis 
i  mere  eller  mindre  Grad  ogsaa  angaar  andre  —  uafhængig  af 
Gud,  vilde  Uorden  snart  raade  blandt  Menneskene.  For  Ordens 
Skyld  anses  det  som  Visdom,  selv  hvad  jordiske  Anliggender 
angaar,  at  der  tilvejebringes  en  Organisation.  Formedelst  den 

Organisation,  der  er  kendt  under  Benævnelsen  »Kirken«,  er 
det  muligt,  at  ;ilt  henhørende  til  samme,  »sker  sommeligen  og 
med  Orden«.  For  et  intelligent  Sind  er  Kaos  eller  Uorden  en 
Afskyelighed. 

Husholdninysprøve.  Der  er  en  anden  Aarsag  for  Kirkens 
Organisation:  Eftersom  Intelligens  ligger  til  Grund  for  Salig- 
gorelsens  Plan,  er  del  nødvendigt,  at  Mennesket  paa  en  intelli- 
gent Maade  antager  og  efterlever  dets  Love  og  Ordinaneer. 
Et  Kirkemedlem  kan  godt  for  sig  selv  bestemme  sin  egen 
Holdning  eller  Stilling  lige  overfor  Planen  i  det  hele  taget  ved 
at  lægge  Mærke  til,  hvorvidt  han  adlyder  Kirkens  Love  og  Or- 
dinaneer. Lige  meget  hvad  el  saadant  Medlem  udfører  i  Livet, 
staar  dette  paa  en  eller  anden  Maade  i  Forbindelse  med  Kir- 
ken. Et  Samfund,  der  afsondrer  sig  fra  Menneskets  daglige 
Liv,  vedkender  sig  ikke  Universets  Enhed,  ejheller  tager  det  i 
Betragtning  Menneskets  intelligente  Opfattelse  af  Universets 
Beskaffenhed. 

Kirken  styres  altsaa  formedelst  visse  bestemte  Love,  som 
ethvert  Medlem  maa  rette  sig  efter.  Overholdelsen  af  disse 
Love  er  nødvendig,  dersom  han  skal  være  i  Stand  til  at  bestaa 
den  strenge  Virkeligheds  Prøve,  hvad  der  angaar  Ens  Frem- 
gang og  aandelige  Tilstand.  En  saadan  Prøve  kan  endvidere 
tjene  som  en  Slags  Vejleder  for  Fremtiden.  Det  vilde  være 
vanskeligt  at  gøre  en  saadan  Selvprøve  anvendelig,  dersom 
Mennesket  stod  for  sig  selv,  afsondret  fra  sine  Medmennesker, 
og  udfærdigede  sine  egne  Love  —  saadanne,  som  det  i  Oje- 
blikket  ansaa  for  at  være  nødvendige. 

Myndighed.  Jordelivet  fordrer,  at  meget  maa  udføres,  baade 
af  og  for  Mennesket.  Enhver  Dag  bringer  sine  Opgaver  der 
maa  løses;  Lovene  maa  indskærpes  og  Ordinaneer  udfores;  og 
Gud  maa  meddele  sin  Vilje  til  sine  Børn.  Til  meget  af  alt 
dette  Arbejde  udfordres  der  en  afgørende  Myndighed,  dersom 
Orden  skal  raade.  Myndighed  til  at  handle  i  Guds  Sted  er  Kir- 
ken, som  et  organiseret  Samfund,  overdraget;  ja,  Besiddelsen 
af   guddommelig   Myndighed   er   i   Sandhed   den   retmæssige 

Kirkes  Særkende.  Enhver  har  eller  kan  erholde  Myndighed  til 
at  handle  for  sig  selv  eller  i  sine  egne  Anliggender,  men  for 
at  udove  Myndighed  paa  andres  Vegne  fordres  der  den  Au- 
toritet, som  Gud  har  skænket  til  Kirken.  En  eller  anden  Slags 
Myndighed  fra  Gud  er  nødvendig  i  alt,  hvad  vi  foretager  os, 
og  den  Kirke,  som  en  intelligent  Gud  har  organiseret,  er  den 
jordiske  Kilde,  hvor  guddommelig  Fuldmagt  erholdes. 

(Fortsættes.) 


VED    FORSOMMERTIDE. 

Nu  er  Dagene  lange, 

og  Himmelen  højtidsblaa. 

Se,  Sæden  staar  grøn  over  Vange 

med  Islet  af  Blomster  smaa. 

Smaabørn  med  Læg  i  Kjolen 
haster  paa  bare  Ben 
leende  hjem  fra  Skolen. 
Bedstemo'er  sidder  i  Solen 
og  ser  paa  en  løvet  Gren. 

Minder,  vemodigt  blide, 
tyst  gennem  Sindet  gaar: 
Kirsebærtræer  hvide, 
Jubel  ved  Løvspringstide.  — 
Ak,  disse  Ungdoms  Aar! 

Bøgen  i  Højtidsklæder 
pranger  fra  Top  til  Rod, 
vinker  med  skjulte  Glæder; 
varsomt  paa  Mosset  træder 
mangen  en   Pigefod. 

Frydefuldt  Hjertet  banker, 
Øjet  faar  Glans  paany, 
Haabet  sig  frejdigt  ranker, 
stærke  og  rene  Tanker 
stiger  mod  Sol  og  Sky. 

Skønhedens  Tid  er  inde, 

Vinteren  længst  forbi. 

Fryd  dig,  hver  Mand  og  Kvinde, 

lad  dog  ej  Som'ren  rinde 

uset  din  Dør  forbi. 

Anders  K.  Olsen. 


BESØG  FRA  CALIFORNIEN 
Hr.  J.  David  Larson,  Vicepræsident  for  Chamber  of  Com- 
merce,  Long  Beach,  Californien,  besøgte  København  den 
12.  Juni  og  overværede  om  Aftenen  De  Sidste  Dages  Helliges 
Møde  i  Korsgade.  Hr.  Larson  kom  fra  Belgien,  hvor  han 
som  Delegeret  havde  overværet  International  Rotary  Clubs 
Møder.  Herfra  rejste  han  til  Stockholm,  hvor  han  ligeledes 
som  Delegeret  skulde  overvære  International  Chamber  of 
Commerce  Møder. 

Hr.  Larson,  der  tidligere  har  boet  i  Ogden,  Utah  og  i 
Omaha,  hvor  han  har  indtaget  fremragende  Stillinger,  har 
for  Tiden  en  Søn  og  en  Broder  paa  Mission  i  Sverrig  og 
har  selv  tidligere  udført  en  Mission. 

